上海国歌展示馆

上海国歌展示馆来勒2009年9月25号落成开放，来勒上海市杨浦区荆州路151号，国歌纪念广场西南面，建筑面积1450平方米，包括国歌诞生厅、国歌纪念厅、国歌震撼厅等几個展区。

历史
荆州路405号来勒1930年代是电通影业公司个所在地。箇家公司拍个电影《风云儿女》里向个插曲《义勇军进行曲》就算後些来个《中华人民共和国国歌》。1935年，箇家公司因为“赤色宣传”畀国民政府取缔。21世纪初，箇埭开了只2.7万平方米大个圆形个国歌纪念广场，模拟唱片个造型。广场上个雕塑表现五星红旗搭军号。

2011年，伊成为杨浦区文物保护单位。2022年，上海国歌展示馆成为全国学雷锋活动示范点。

 参考 

Category:杨浦区建筑物